kardosdrur/scandi-wiki huggingface dataset:
Basketballkurv

En basketballkurv (i forbindelse med basketball normalt kun kaldt "kurven") er målet i basketball. Kurven består af en ring med et net, som bolden kan passere igennem, og er forsynet med en bagplade (kaldet "pladen"). Basketballkurve fås i flere varianter – fra små udgaver beregnet til legetøj til den officielle kurv beregnet til konkurrenceidræt. 

Nogle kurve er konstrueret med et fjedersystem således, at man kan udføre et dunk, uden at overføre al kraften til kurven. Det er normalt ikke tilladt at gribe fat i ringen og hænge fast i den (mest fordi kurven ikke kan holde til det).

Basketballkurven kom til at hedde kurv, da det oprindeligt var en rund ferskenkurv, der blev brugt som mål. I starten havde man endda ikke hul i bunden, så man måtte bruge en stav til at få bolden ud.

Bagpladen 
Bagpladen blev indført i 1896 for at forhindre tilskuere, som sad på balkoner over kurvene i at blande sig i spillet. Spillerne lærte hurtige at bruge bagpladen til at få bolden i kurven.

Plader findes i flere udformninger. På transportable træningsstativer har man typisk en mindre, let bagplade af plastic, som ikke kræver den store modvægt for at holde balancen. Til officiel turneringsbrug skal bagpladen opfylde de internationale mål og skal være gennemsigtig eller evt. hvid.

Officielle regler for basketballkurve 
Dette er et uddrag af reglerne som angivet af det internationale basketballforbund, FIBA pr. april 2008:
 Bagpladen skal være gennemsigtig til konkurrencer på internationalt niveau. På nationalt niveau kan man bruge hvidmalede bagplader. Pladerne må ikke reflektere lys og skal være konstrueret således, at de ikke splintrer, hvis de går i stykker. Desuden skal de på internationalt niveau have en beskyttelseskant. 
 Pladen skal måle 1800 * 1050 mm (med en mindre margin til at være hhv. bredere og højere).
 Striberne på bagpladen skal være hvide, hvis pladen er gennemsigtig og sorte, hvis pladen er hvid. Striberne skal være 5 cm brede. Striberne skal udgøre dels et rektangel, som indrammer pladen, og dels et, hvor toppen af den nederste stribe flugter med ringkanten, og som er 590 mm bredt og 450 mm højt.
 Ringen har en indre diameter på 450 mm, og skal være lavet af et 18-20 mm tykt stålrør. Ringen skal være orangefarvet.
 Ophænget til nettet må ikke have skarpe kanter eller huller større end 8 mm (for at forhindre fingre i at sætte sig fast).
 For at undgå mest mulig kraftoverførsel til pladen, må ringen ikke være fastgjort direkte på bagpladen.
 Ringens øverste kant skal sidde 3050 mm over jorden og den indre kant skal være 151 mm fra bagpladen.
 På internationalt niveau anvender man ringe med trykudløsning, så kurven giver sig lidt, når den bliver påvirket med en bestemt kraft (svarende til at en spiller griber fat i ringen). Det gør man for at sikre, at en kurv ikke går i stykker midt under en kamp.

Forskellige basketballkurve

Noter 

Kurv
Charlie's Angels (film)

Charlie's Angels er en action-komedie fra 2000, delvis produceret af Columbia Pictures, Global Entertainment Productions, Tall Tree Productions and Drew Barrymores Flower Films og instrueret af McG. Den er baseret på tv-serien af samme navn fra 1970'erne, og en smule omskrevet af Ryan Rowe, Ed Solomon og John August og medvirkende er Drew Barrymore, Cameron Diaz og Lucy Liu som de tre kvinder, der arbejder for et privat efterforskningsfirma. 

Filmen er en fortsættelse til tv-serien, men en ny tidslinie og det er ikke meningen at filmen skal være forud for serien. John Forsythe fra tv-serien vendte dog tilbage til sin rolle som Charlies stemme i filmen. Charlie's Angels bliver efterfulgt af Charlie's Angels: Uden hæmninger.

Skuespillere 
Cameron Diaz – Natalie Cook
Lucy Liu – Alex Munday
Drew Barrymore – Dylan Sanders
Bill Murray – John Bosley
Sam Rockwell – Eric Knox
Tim Curry – Roger Corwin
Kelly Lynch – Vivian Wood
Crispin Glover – Thin Man
Matt LeBlanc – Jason Gibbons
LL Cool J – African Priest
Tom Green – The Chad
Luke Wilson – Pete Komisky
John Forsythe – Charlie [Stemme]
Mike Smith – Knox Thug
Sean Whalen – Pasqual

Filmen

Indtjening 
På Rotten Tomatoes, har filmen opnået "Certified Fresh" med en score på 68%. Filmen indtjente mere end $125 millioner ved det amerikansk box office og indtjente mere end $260 million verden over.

Trivia 
Manuskriptet blev omskrevet mindst 30 gange før det blev godkendt af instruktøren og producerne. 
18 forfattere har i alt arbejdet på filmen. 
Et skænderi imellem Bill Murray og Lucy Liu gjorde, at indspilningerne blev stoppet for en dag. 
Da Bosley er fange i tårnet (ved udgangen af filmen) er der et klip af ham, hvor han sidder og kaster en baseball op mod en mur, en reference til Steve McQueen i The Great Escape.
I begyndelsen af filmen ser vi et klip af Englene (på en af deres tidlige opgaver), hvor de i dette klip er iført fangetøj og lænket sammen. Lucy Liu og Drew Barrymore hiver i hver sin retning og Cameron Diaz, som er i midten, råber "I am not a yo-yo!". Denne scene er en genindspilning af tv-serien. I "Charlie's Angels: Angels in Chains (#1.4)" (1976) siger Farrah Fawcett Cameron Diaz' sætning. 
Rollen som Alex var egentlig tilbudt Angelina Jolie, som afslog efter at hun indrømmede at hun ikke var særlig stor fan af tv-serien. Den blev så tilbudt Jada Pinkett Smith som valgte at medvirke i filmen Bamboozled i stedet. Thandie Newton blev til sidst castet, men blev nødt til at trække sig, fordi det dårlige vejr gjorde at optagelserne til Mission: Impossible II strakte sig. Rollen gik til sidst til Lucy Liu.
Mobiltelefonerne som Englene bruger er Nokia 8260.
"The Thin Man" siger ikke et ord igennem hele filmen.

Eksterne henvisninger 
 
 MASCOT review: Charlie's Angels

Actionfilm fra USA
Amerikanske film fra 2000
Film fra Columbia Pictures
Engelsksprogede film
Søren Toft Egholm Lauritzen

Søren Toft Egholm Lauritzen (3. august 1923 – 16. februar 1945) var en dansk modstandsmand. 
Han blev tilknyttet modstandsgruppen BOPA i 1943. Hans dæknavn var "Lille Sven". Han deltog i flere meget farlige aktioner og blev dræbt få måneder før krigens slutning under et forsøg på at sprænge et tysk benzindepot i Vanløse i luften. 

Søren Toft Egholm Lauritzen er begravet på Bispebjerg Kirkegård. Hædersgravene nr. 27.

Personer fra Danmark myrdet af Nazi-Tyskland
Medlemmer af BOPA
Vorupør Bagfyr

Vorupør Bagfyr er beliggende i det lille fiskeleje Nørre Vorupør i Nordvestlylland. Fyret er et ledefyr og skal sammen med Vorupør Forfyr lede fiskefartøjerne ind på stranden gennem den mest fordelagtige rute gennem de vandrende revler. Fyret blev bygget i 1894.

Eksterne henvisninger 
 Farvandsvæsenet.dk: Dansk Fyrliste 2009 

Fyrtårne i Danmark
Bygninger, konstruktioner og anlæg i Thisted Kommune
Eduard Koksjarov

Eduard Alexandrovitj Koksjarov (; født 4. november 1975 i Krasnodar, Sovjetunionen) er en russisk håndboldspiller, der til dagligt spiller for den slovenske ligaklub RK Celje, som han har spillet for siden 1999. Koksjarov har i en årrække været regnet som en af verdens stærkeste på venstre fløj.

Landshold 
Koksjarov har spillet over 200 landskampe og scoret mere end 1000 mål for det russiske landshold, og var blandt andet med til at vinde OL-guld i Sydney i 2000.

Eksterne henvisninger 
 

Håndboldspillere fra Rusland
Personer fra Krasnodar
Håndboldspillere fra RK Celje
Dmitrij Torgovanov

Dmitrij Nikolajevitj Torgovanov ( ; født 5. januar 1972 i Leningrad, Sovjetunionen) er en russisk håndboldspiller, der til dagligt spiller for den tyske Bundesligaklub HSV Hamburg, som han skiftede til i 2007. Han har spillet i tysk håndbold i over 10 år, blandt andet for SG Kronau-Östringen og Tusem Essen.

Landshold 
Torgovanov har spillet over 200 landskampe og scoret mere end 600 mål for det russiske landshold, og var blandt andet med til at vinde OL-guld i Sydney i 2000.

Eksterne links 
 Spillerinfo 

Håndboldspillere fra Rusland
Personer fra Sankt Petersborg
Andrej Lavrov

Andrej Ivanovitj Lavrov (; født 26. marts 1962 i Krasnodar, Sovjetunionen) er en russisk håndboldspiller, der var aktiv som målmand helt frem som 43-årig, hvor han stoppede karrieren med en sæson i tyske MT Melsungen. I sin lange karriere spillede han desuden for blandt andet SG Kronau-Östringen og TuS Nettelstedt.

Landshold 
Lavrov spillede i sin karriere for både det sovjetiske og russiske landshold, og var blandt andet med til at vinde hele tre OL-guldmedaljer i henholdsvis 1988 i Seoul, 1992 i Barcelona og 2000 i Sydney. Desuden blev han to gange verdensmester med Rusland, i 1993 og 1997.

Eksterne henvisninger 
 
 Spillerinfo 

Håndboldspillere fra Rusland
Personer fra Krasnodar
Håndboldspillere fra RK Zagreb
Aleksej Rastvortsev

Aleksej Petrovitj Rastvortsev  (født 8. august 1978 i Belgorod, Sovjetunionen) er en russisk håndboldspiller, der fra 2002 til 2013 spillede for den russiske ligaklub Tjekhovskije Medvedi. Fra 2013 til 2015 spillede han for RK Vardar i Skopje, Makedonien og fra 2015 - 2016 for den serbiske håndboldklub i Vojvodina.

Landshold 
Rastvortsev nåede at spille 246 landskampe og scorede 896  mål for det russiske landshold, og var blandt andet med til at vinde OL-bronze i Athen i 2004.

Eksterne henvisninger 
 

Håndboldspillere fra Rusland
Personer fra Belgorod
Kosmopolitisme

Kosmopolitisme er en forestilling om, at hele menneskeheden tilhører et enkelt moralsk samfund. Dette står i kontrast til de kommunitaristiske teorier, især ideologierne patriotisme og nationalisme. Kosmopolitisme kan nogen gange indebære en form for verdensregering, eller det kan ganske enkelt være en henvisning til mere inkluderende moral, økonomi og/eller politiske forhold mellem nationer eller individuelle fra forskellige nationer.

En person, der knytter sig til filosofien med kosmopolitisme i en eller anden form, kaldes en kosmopolit. Denne betegnelse henviser også til en person, der føler sig hjemme over alt i verden, en verdensborger.

Ordet stammer fra det græske kosmos Κόσμος (Universet) og polis Πόλις (by). Ordet er opfundet af den kyniske filosof Diogenes. Senere gjorde stoikerne begrebet til en udviklet del af deres politiske filosofi.

Se også
 Cosmopolitan
 Globalisering

Politiske teorier
Politisk filosofi
Xaphania

Xaphania er den fiktive leder af oprørske engle i Philip Pullmans trilogi om Det gyldne kompas. Englene har allieret sig med Lord Asriel i krigen mod Autoriteten. 

Xaphania optræder første gang i den seriens tredje bog, Ravkikkerten, ved et råd samlet af Lord Asriel. Som alle Pullmans engle, optræder hun nøgen, med vinger og lysende; på grund af hendes høje rang og alder, er hun helt synlig for legemelige væsener. Som det er normen i bøgerne, er der en uvished om hendes præcise udseende. Hun syntes både ung og gammel, medfølende og barsk. Hendes samtidig alder og ungdom, bliver bemærket af heksen Serafina Pekkala, der også har en meget lang levetid i forhold til almindelige mennesker. 

Englen Balthamos er den første karakter der henvender sig direkte til Xaphania. Som han forklarer til Will Parry, opdagede Xaphania, at Autoriteten havde løjet til de øvrige engle vedrørende hans status som Gud, den oprindelige skaber og var blevet forvist fra Sky-Bjerget. Dette var starten på den første krig med Kongeriget, og Xaphania blev leder over de oprørske engle, der greb ind i menneskets udvikling for at give mennesket bevidsthed for omkring tredive tusinde år siden.

Ved trilogiens slutning og efter Autoritetens fald, er det Xaphania der fortæller Lyra og Will, at de skal lukke alle vinduer mellem alle verdenerne, for at forhindre "Støv" i at sive ned i Afgrunden og at Æsahættr skal ødelægges.

Personer i Det Gyldne Kompas (serie)
Nakajima B6N

Nakajima B6N Tenzan (rapporteringsnavn for de allierede: Jill) var et skibsbaseret japansk taktisk bombefly der blev brugt af den japanske flåde under 2. verdenskrig.

Nakajima B6N blev begyndt udviklet i 1939, da man indså at forgængeren Nakajima B5N kun begrænset kunne opgraderes. Prototypen gennemførte sin første flyvning i begyndelsen af 1941. En række problemer med designet, der måtte udbedres, førte dog til at flytypen ikke blev sat i produktion før i 1943. I alt blev 1.268 B6N af alle udgaver produceret frem til slutningen af den anden verdenskrig.

Udgaver 

 B6N1 – Den første produktionsudgave, der var udstyret med en Nakajima Mamuro 11 motor og to 7,7 mm maskingeværer, en der var placeret på en bevægelig affutage i agtre del af cockpittet og en der der var placeret mod agter under bugen. Kun 135 maskiner af denne udgave blev bygget før de japanske myndigheder beordrede Nakajima at indstille produktionen af Mamuro-motoren.

 B6N2 – Den eneste forskel mellem den første produktionsudgave og B6N2 var at Mamuro-motoren blev skiftet ud med en Mitsubishi Kasei 25 motor. Den blev sat i produktion i juni 1943, og ved slutningen af 2. verdenskrig var 1.133 maskiner af denne udgave blevet produceret. Nogle B6N2 fik sit 7,7 mm maskingevær i cockpittet skiftet ud med et 13 mm maskingevær og fik betegnelsen B6N2a.

 B6N3 – Denne udgave, der aldrig blev sat i produktion, var ment at skulle bruges fra land, og skulle udstyres med en Mitsubishi MK4T-C Kasei 25c motor og forstærket understel og større hjul til brug fra græsstriber. To B6N2 maskiner fungerede som prototyper, men ved slutningen af krigen stoppede den videre udvikling.

Operativ historik 

De første B6N1 Tenzan blev tat i brug af hangarskibene Hiyo, Junyo, Shokaku, Taiho og Zuikaku, og tog del i slaget ved Filippinerne i juni 1943 hvor mange gik tabt da Hiyo, Shokaku og Taiho blev sænket. Yderligere tab af flere andre hangarskibe i senere slag førte til at Nakajima B6N blev mere landbaserede. Mod slutningen af krigen blev nogle B6N også brugt som Kamikaze-fly.

Kilder 

 

 

Bombefly
Hangarskibsfly
Militærfly fra Japan
Fly fra 2. verdenskrig
1-motors propelfly
Kim Andersson

Kim Andersson (født 21. august 1982 i Kävlinge, Sverige) er en svensk håndboldspiller, der til dagligt spiller for Ystad IF, som han kom til i 2015, efter at han havde spillet for KIF Kolding København. Han vandt i 2007 Champions League I 2012 blev han købt af AG København, og da denne klub gik konkurs, valgte Andersson at tage med nogle af de øvrige AGK-spillere til den nye klub KIF Kolding København. I 2015 skiftede han til Ystad IF

Landshold 
Andersson er en af de bærende kræfter på den "nye generation" af det svenske landshold. Han har indtil videre spillet over 100 kampe og scoret mere end 400 mål i landsholdstrøjen.

Eksterne henvisninger 

 

Olympiske håndboldspillere fra Sverige
Håndboldspillere fra THW Kiel
Håndboldspillere fra IK Sävehof
Håndboldspillere fra Ystads IF HF
Deltagere for Sverige ved sommer-OL 2012
Olympiske sølvmedaljevindere fra Sverige
Deltagere for Sverige ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2016
VM i floorball for herrer 2008

VM i floorball for herrer 2008 var det syvende verdensmesterskab i floorball for herrer. Turneringen blev afholdt i perioden fra den 6. december til den 14. december 2008. Turneringskampene blev spillet i Prag og Ostrava. Alle gruppekampe blev spillet i ČEZ Aréna i Ostrava, hvorimod alle playoff-kampe spilledes i Pragarenaen O2 Arena, med undtagelsen af kampen om 9. pladsen, som blev spillet i Sparta Arena, der også er beliggende i Prag. For første gang i Verdensmesterskabets historie vandt Sverige ikke. Finland tog guldet i en straffeskudskonkurrence.

Spilleplan

Indledende runde

Gruppe A

Group B

Playoff-kampe

Semifinaler

Bronzemedaljekamp

Mesterskabskamp

Placeringsrunde

9. plads-kamp 

 Italien Nedrykker til B-divisionen ved VM i floorball for herrer 2010.

7. plads-kamp

5. plads-kamp

Placering

Eksterne henvisninger 
 Officiel hjemmeside 

2008
Sport i 2008
Peter Gentzel

Peter Gentzel (født 12. oktober 1968 i Göteborg) er en svensk tidligere håndboldspiller der stoppede sin aktive karriere i sommeren 2010. Han spillede senest for den tyske klub THW Kiel.

I december 2010 blev Gentzel ny chef for Svensk Elithandboll.

Klubhold 
 IK Heim ( -1989)
 Redbergslids IK (1989–1999)
 CB Cantabria (1999–2000)
 BM Granollers (2000–2001)
 HSG Nordhorn (2001-2009)
 THW Kiel (2009-2010 )

Landshold 
Gentzel har spillet over 200 landskampe og fejret adskillige triumfer med det svenske landshold, og var blandt andet med til at vinde EM i håndbold tre gange i træk, i 1998, 2000 og 2002. Desuden blev han verdensmester i 1999.

Eksterne henvisninger 

 

Håndboldspillere fra Sverige
Håndboldspillere fra THW Kiel
Håndboldspillere fra HSG Nordhorn
Personer fra Göteborg
Håndboldspillere fra Redbergslids IK
Deltagere for Sverige ved sommer-OL 2000
Olympiske sølvmedaljevindere fra Sverige
Lord Boreal

Lord Carlo Boreal eller Sir Charles Latrom er en fiktiv karakter i Philip Pullmans trilogi om Det gyldne kompas. Sir Charles, som han bliver kaldt i Wills verden, har en mindre rolle i trilogiens første bog Det gyldne kompas og er den ledende antagonist i Skyggernes kniv. Han er en gammel englænder i 60'erne. Han går normalt i blege habitter og dufter meget sødligt. 

Lord Boreal ses første gang i Lyras verden, ved Mrs. Coulters cocktailparty. Han snakker kun kort med Lyra. Han bliver også nævnt lige inden Lord Asriel krydser broen til Cittágazze, som værende Mrs. Coulters elsker. 

Man hører ellers ikke noget om Lord Boreal, indtil Skyggernes kniv. Mens Lyra udforsker et museum i Wills verden og ser på skulpturer, kigger han stille på hende. Han går derefter hen til hende og Lyra synes, det er en gammel venlig mand, der spørger hende om skulpturerne. Lyra genkender ham (hun snakkede jo med ham til cocktailpartyet), men kan ikke rigtig placere ham. Han spørger til hendes navn og hun svarer: "Lizzie". Han giver hende sit kort og siger, at hun bare kan komme til ham, hvis hun vil vide noget om skulpturerne. 

Senere da Lyra bliver jagtet af mænd, der vil have John Parrys notater, kommer han i en limousine og tilbyder hende et lift og tager hende med til Summertown. Han rækker hende hendes rygsæk, men hun opdager senere, at han har stjålet hendes alethiometer. Lyra og Will finder ud af at hans navn i Wills verden er Sir Charles Latrom. De går hen til hans hjem, hvor Will uheldigvis kommer til at afsløre Lyras rigtige navn for ham. Will ser en slange inde ved Sir Charles og gætter, rigtigt nok, at det er hans daimon. Lord Boreal (Sir Charles) fortæller dem, hvis de kan hente "Skyggernes kniv" til ham fra Cittágazze, vil de få alethiometret tilbage.  

Efter at have hentet kniven, forsøger Lyra og Will at stjæle alethiometret tilbage. Ved hjælp af kniven, skærer Will et hul ind til Sir Charles' hus, mens Lyra holder vagt udenfor og ser Mrs. Coulter ankomme til huset. Will lytter til en samtale mellem Mrs. Coulter og Lord Boreal og stjæler derefter alethiometret tilbage. Lyra og Will undslipper, mens Lord Boreal skyder efter dem, uvidende om hvem de virkelig er. 

Næste gang Lord Boreal er med, er på Mary Malones kontor. Han fortæller hende og Dr. Payne, at han vil finasere deres studier yderligere og forhindre at de skal lukke ned, hvis de specielt vil eksperimentere under hans tilladelse. Dr. Malone kan dog se hans bedrag. 

Senere sidder Lord Boreal og taler med Mrs. Coulter i et telt i bjergene i Cittágazze. Mrs. Coulter har puttet en pille i hans drink og hun får ham til at fortælle om "Skyggernes kniv". Han dør kort tid efter at have drukket den forgiftede drink. Alt dette bliver set af heksen, Lena Feldt, som bliver opdaget af Mrs. Coulter og tortueret indtil hun fortæller Mrs. Coulter Lyras sande navn: Eva, mor til alle. 

Boreals døde krop bliver senere opdaget af Will i teltet i Ravkikkerten. Det skal også bemærkes at hans navn "Latrom" er "mortal" (da: "dødelig") stavet bagfra. Om dette har en betydning for historien er ukendt. 

Personer i Det Gyldne Kompas (serie)
Jonas Källman

Jonas Källman (født 17. juli 1981 i Växjö, Sverige) er en svensk håndboldspiller, der spiller for den portugisiske ligaklub S.L. Benfica. Han har tidligere spillet i blandt andet spanske BM Ciudad Real. I både 2006 og 2008 vandt han Champions League med denne klub.

Landshold 
Källman har spillet næsten 100 landskampe og scoret næsten 300 mål for det svenske landshold.

Eksterne henvisninger 

 

Håndboldspillere fra Sverige
Håndboldspillere fra IFK Skövde
Personer fra Växjö
Deltagere for Sverige ved sommer-OL 2012
Olympiske sølvmedaljevindere fra Sverige
Ola Lindgren

Per Ola Markus Lindgren (født 29. februar 1964 i Halmstad) er en svensk håndboldtræner og tidligere håndboldspiller. Han har været træner for svenske IFK Kristianstad og den tyske Bundesliga-klub HSG Nordhorn, der også var hans sidste klub som aktiv spiller. Han har også i samarbejde med Staffan Olsson trænet det svenske landshold.

Landshold 
Lindgren spillede i sin karriere i alt 376 landskampe og scorede 482 mål for det svenske landshold i perioden 1986-2003. I 2011 var han den svenske spiller, der havde spillet næstflest landskampe efter Magnus Wislander. Han vandt med landsholdet adskillige titler, blandt andet EM fire gange og VM fire gange, ligesom det blev til tre OL-sølvmedaljer.

Referencer

Eksterne henvisninger 

 

Håndboldspillere fra Sverige
Håndboldtrænere fra Sverige
Personer fra Halmstad
Håndboldspillere fra HSG Nordhorn
Håndboldspillere fra HSG Wetzlar
Håndboldspillere fra HK Drott
Deltagere for Sverige ved sommer-OL 1988
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Olympiske håndboldspillere fra Sverige
Quirinalpaladset

Quirinalpaladset (Palazzo del Quirinale eller Quirinalet) er den officielle residens for Italiens præsident. Paladset ligger på Quirinalhøjen, en af Roms syv høje. 

Paladset blev bygget i 1573 af pave Gregor 13. som sommerbolig. Det blev også brugt til konklaver i forbindelse med pavevalg. Det fungerede som pavens residens og har huset officielle repræsentanter for Kirkestaten til 1870. I september 1870 blev det, som var tilbage af Kirkestaten, væltet. Fem måneder senere blev Rom hovedstad i det nye Italienske kongerige. Paladset blev indtaget under invasionen af Rom og blev den officielle residens for Italiens konger, selv om nogle af monarkerne egentlig boede i deres privatboliger andre steder. Monarkiet blev afskaffet i 1946, og paladset blev officiel bolig og arbejdsplads for præsidenterne i Republikken Italien. 

Facaden er designet af Domenico Fontana. Kapellet er designet af Carlo Maderno. Det indeholder freskoer af Guido Reni. Den berømteste fresko er Cristo in gloria af Melozzo da Forli over trapperne.

Eksterne henvisninger 

Satellitbillede af paladset og haven.
Officiel hjemmeside

Bygninger, konstruktioner og anlæg i Rom
Paladser
Staffan Olsson

Staffan Olsson (født 26. marts 1964 i Uppsala, Sverige) er en pensioneret svensk håndboldspiller, der især huskes for sin karriere hos tyske THW Kiel og det svenske håndboldlandshold. Han fungerer nu som assistenttræner for den franske topklub Paris Saint-Germain. Han har tidligere trænet Hammarby IF samt det svenske landshold. Han var altid let genkendelig med sit lange hår.

Landshold 
Olsson nåede i sin karriere at spille 357 landskampe og scorede 852 mål for det svenske landshold, og var blandt andet med til at vinde to VM og fire EM-guldmedaljer samt tre OL-sølvmedaljer.

Træner
Fra 2008- har han været en del af trænerteamet på det svenske herrelandshold i håndbold.

Eksterne henvisninger 

 
 Spillerinfo 

Håndboldspillere fra Sverige
Håndboldtrænere fra Sverige
Deltagere for Sverige ved sommer-OL 1988
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Olympiske håndboldspillere fra Sverige